Olin Tartu neljapäevakul Kirikukülas 22. mail seiklusraja rattaosa rajameister.  Panen siia üles ülesande, mis osalejatel lahendada tuli.  Legend  Info stardis  Ülesanne punktis 54  Rattakaart kõigi punktidega:     Tegelikkuses oli kasutada  ka kvaliteetne Palu orienteerumiskaart, osad punktid olid Palu kaardil ja osad põhikaardil, punkti 59 polnud kummalgi kaardil.    Mõningaid finišialas kuuldud muljeid:    * suurem osa raalisid legendi alusel punkti 59 asukoha välja ja läksid otse punkti, mõned proovisid siiski ilma odomeetrita ka legendi järgi minna, aga ilma odomeetrita osutus see liiga raskeks    * legendis oli jäänud kirjutamata, et rattas on tegu valikorienteerumisega ja Andres Pae tegi punkte järjekorras  54-55-56-57-... Kommenteeris finišis, et kui juba neljandat korda ühte ja sedasama Palu teed pidi sõitis ja väga üllatavad inimesed vastu tulid punktist, siis tundus midagi imelikku olevat küll. 58-sse punkti minekul öeldi, et tegu on valikuga ja see viis moraali nii alla, et 58 jäi võtmata, aga finišis suutis Andres ikkagi naeratada :)    * Tõnu Hendrikson otsis punkti 54 kokku umbes 45 minutit, käis sisuliselt kõik 200 meetri raadiuse objektid läbi, ainult raiesmikule oli veel tiir peale  tegemata. Lõpuks suutis ilma salakirja lahendamata aimata, et salakirja esimene sõna on "raiesmiku", aga ootas igaks juhuks ära sinna jõudnud poiste lahenduse (kui RA oli juba välja tulnud, siis hüüatas, et esimene sõna on "RAIESMIKU")    * Üldiselt olid rajaga rahul need, kes suutsid salakirjas 54. punkti täpsustuse lahendada ja punkti kätte said ning mitte eriti rõõmsad need, kellel see punkt leidmata jäi    * Anniki Inno ja Tiiu Jüriado leidsid tõenäoliselt kõige kiiremini punkti 54, Anniki  ütles, et salakirja lahendamiseks ja punktis käimiseks kulus alla 5 minuti - seega oli võimalik see punkt kiiresti leida küll    * Viimased lõpetajad jõudsid juveliiri täpsusega finišisse, kell oli siis 22:59, st üks minut kontrollaja lõpuni :)    * Etapi 55-58 läbisid kõik minuga sel teemal vestelnud mööda asfalti paremalt ringi. Oleks pidanud vist punkti rohkem Palu poole nihutama ja kaardile kandma jõeületuskoha (kõik ei tea, et seal läheb maratonirada üle jõe ja on normaalselt  sõidetav ja probleemideta läbitav, kaardi järgi võis ka karta, et tee läheb liiga talu lähedalt ja võib-olla ei soovi taluomanikud, et seda taluäärset teed pidi sõidetakse)    * Puu otsas olnud punkti 56 said ka tütarlapsed ilma probleemideta kätte    * Kuuse alla peidetud punkti 58 otsisid paljud minuga vestelnud, kohe ei satutud õige kuuse alla vaatama    Tulemused